ΗΧΟΣ FM 94.2 Μουσικό Ραδιόφωνο

Συναυλία κρητικής μουσικής με Γιώργο Φασούλα και Κώστα Καλλέργη
2023-08-10 21:30 - 23:30 (Europe/Athens) | Μουρτζανά, Δήμος Μυλοποτάμνου
Συναυλία κρητικής μουσικής με τους Γιώργο Φασούλα και Κώστα Καλλέργη θα πραγματοποιηθεί στα Μουρτζανά Μυλοποτάμου την Πέμπτη 10 Αυγούστου.
Η συναυλία πραγματοποιείται στο πλαίσιο του Φεστιβάλ Ταλλαία 2023 που πραγματοποιεί ο Δήμος Μυλοποτάμου, με διοργάνωση του Πολ. Συλλόγου Μουρτζανών – Δήμου Μυλοποτάμου.

Χοροεσπερίδα με τον Χρύσανθο Μακράκη στα Κεραμωτά
2023-08-10 21:30 - 23:30 | Κεραμωτά, Δήμος Μυλοποτάμνου
Ο Πολιτιστικός Σύλλογος Κεραμωτών σας προσκαλεί στην χοροέσπεριδα που διοργανώνει την Πέμπτη 10 Αυγούστου και ώρα 21:30 στην αίθουσα του Πολιτιστικού Συλλόγου Κεραμωτών

Θα μας διασκεδάσει ο Χρύσανθος Μακράκης με το συγκρότημα του！
ΕΙΣΟΔΟΣ : Ελεύθερη

Για κρατήσεις στα τηλέφωνα: 698 3734 064

Μιχάλης Ι. Κουνάλης και Λευτέρης Γεωργιλαδάκης live
2023-08-10 22:00 - 23:30 | κέντρο Μύθος, Ρέθυμνο, Αδελιανός Κάμπος
Ο Μιχάλης Ι. Κουνάλης και ο Λευτέρης Γεωργιλαδάκης με το συγκρότημά τους, θα μας διασκεδάσουν στην Ταβέρνα Μύθος.

Live με τον Παύλο Μελή και την παρέα του
2023-08-11 20:30 - 23:30 | Ταβέρνα Gorgona, Πλακιάς
Αυτήν την Παρασκευή 11 Αυγούστου, live στον Πλακιά και στο «Gorgona» με κρητικά και λαϊκά τραγούδια με τους ποιοτικούς παίκτες :
Παύλος Μελής
Χρήστος Μαρκαντώνης
Στέλιος Ηλιάκης

Χοροεσπερίδα του Αθλητικού Ομίλου Μελιδονίου ΤΑΛΩΣ
2023-08-11 21:00 - 23:30 | Μελιδόνι
Χοροεσπερίδα με το Σήφη Τσουρδαλάκη (λύρα), το Χρήστο Τζανιδάκη (μαντολίνο) και το Δημητρη Παπαδομανωλάκη (λαούτο) διοργανώνει την Παρασκευή 11 Αυγούστου στο Μελιδόνι Μυλοποτάμου ο Αθλητικός Όμιλος Μελιδονίου “ΤΑΛΩΣ”, με είσοδο ελεύθερη.

ΜΗΔΕΙΑ του Ευριπίδη
2023-08-11 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΘΕΑΤΡΟ «ΕΡΩΦΙΛΗ»
ΡΕΘΥΜΝΟ

ΜΗΔΕΙΑ του Ευριπίδη
Μετάφραση: Μίνως Βολανάκης
Σκηνοθεσία: Λέα Μαλένη
Μουσική: Θέμης Καραμουρατίδης
Χορηγός επικοινωνίας: ΗΧΟΣ FM 94.2
Θεϊκή καταγωγή, απόγονος του Ήλιου.
Ξένη. Προδομένη. Πρόσφυγας. Γυναίκα.
Πιστή στην αιώνια τιμή των όρκων. Πέρα από κάθε λογική και νόμο.

ΠΑΡΑΣΚΕΥΗ 11 ΑΥΓΟΥΣΤΟΥ

Η ΜΗΔΕΙΑ του Ευριπίδη παρουσιάζεται σε μεγάλη περιοδεία σε όλη την Ελλάδα, με την Μαρία Κίτσου στο ρόλο της Μήδειας και τον Φάνη Μουρατίδη στο ρόλο του Ιάσονα, σε σκηνοθεσία της Λέας Μαλένη.
Η ΜΗΔΕΙΑ αναδείχτηκε από τον Ευριπίδη σε διαχρονικό σύμβολο της αιώνιας μάχης ανάμεσα στα δύο φύλα. Μια τραγωδία πάθους, ένα εναλλασσόμενο παιχνίδι ισορροπίας μεταξύ ζωής και θανάτου, με άξονα και επίκεντρο τον έρωτα. Μια τραγική ιστορία που έμεινε διαχρονική στους αιώνες.
Ο Ευριπίδης, μάρτυρας της προσφυγιάς, της απώλειας και του πολέμου και διαχρονικός προφήτης της αλήθειας, γράφει για τις καταστρεπτικές συνέπειες του ανεξέλεγκτου πάθους στον άνθρωπο, της περιθωριοποίησης και του αποκλεισμού.
Η αρχετυπική πάλη μεταξύ αρσενικού και θηλυκού και η σύγκρουση ανάμεσα στην αρχέγονη πίστη των όρκων και τον στείρο ορθολογισμό, αναδεικνύει την εικόνα μιας κοινωνίας με συγκεκριμένο υλιστικό προσανατολισμό. Μια αναγωγή στην Αθήνα της εποχής και στην επεκτατική πολιτική παντός καιρού, που σκοτώνει τα παιδιά της στο βωμό της δύναμης, της εξουσίας και του κέρδους.
Υπόθεση:
Ο Ιάσονας αποφασίζει να εγκαταλείψει τη Μήδεια, για να παντρευτεί τη Γλαύκη, κόρη του βασιλιά της Κορίνθου, Κρέοντα, διεκδικώντας μερίδιο στην εξουσία. Ο Κρέοντας αποφασίζει να εξορίσει τη Μήδεια και τα παιδιά από την πόλη, με τη συναίνεση του πατέρα τους. Μετά την προδοσία του Ιάσονα και την καταπάτηση των όρκων, η Μήδεια, αποφασίζει να τον εκδικηθεί, εμπλέκοντας και τα παιδιά στα σχέδιά της για εκδίκηση, στέλνοντάς τα να προσφέρουν θανάσιμα δώρα στη νέα βασιλική σύζυγο του πατέρα τους: χρυσό πέπλο και χρυσό στεφάνι. Εκείνη τα φοράει και πεθαίνει. Όπως πεθαίνει κι ο Κρέοντας, μόλις την παίρνει στην αγκαλιά του. Η Μήδεια σκοτώνει τα παιδιά της, επιβιβάζεται σε άρμα-δώρο του Ήλιου που το οδηγούν φτερωτοί δράκοντες και καταφεύγει στην Αθήνα.
Σκηνοθετικό σημείωμα:
Η ισορροπία του σύμπαντος έχει διαταραχθεί. Το αίμα ξεπληρώνεται με αίμα. Άλλη μια επώδυνη θυσία πρέπει να γίνει για να καθαρίσει την προηγούμενη και να επαναφέρει την κοσμική τάξη. Η Μήδεια γνωρίζει. Έχει την κατάρα της Σοφίας, έχοντας ποτίσει με το αίμα του Προμηθέα απ’ τα βουνά του Καυκάσου τα βότανα των ιερών τελετών της.
Ξένη. Προδομένη. Πρόσφυγας.
Γυναίκα- τρόπαιο, όχημα εξουσίας για έναν άντρα που τη χρησιμοποιεί μόνο για να πετύχει τον σκοπό του.
Η αιώνια πάλη μεταξύ αρσενικού και θηλυκού και η σύγκρουση ανάμεσα στην αρχέγονη πίστη των όρκων και τον στείρο ορθολογισμό, ενδεικτικό μιας κοινωνίας με συγκεκριμένο υλιστικό προσανατολισμό. Μια αναγωγή στην Αθήνα της εποχής και στην επεκτατική πολιτική παντός καιρού, που σκοτώνει τα παιδιά της στο βωμό της δύναμης, της εξουσίας και του κέρδους.
Τα αρχέτυπα παραμένουν αρχέτυπα, σ’ έναν μύθο που εκσυγχρονίζεται, με σημείο Μηδέν το Σήμερα· σε μιαατέρμονη, καταραμένη πάλη επιβίωσης του ανθρώπινου γένους, όπως αυτήν που σηκώνει στους ώμους του ο Σίσυφος, ως αποτέλεσμα της τιμωρίας του από τους Θεούς.
(Λέα Μαλένη)

Διανομή:
ΜΗΔΕΙΑ: Μαρία Κίτσου
ΙΑΣΟΝΑΣ: Φάνης Μουρατίδης
ΤΡΟΦΟΣ: Ελένη Καστάνη
ΠΑΙΔΑΓΩΓΟΣ: Θοδωρής Κατσαφάδος
ΑΙΓΕΑΣ: Βαγγέλης Αλεξανδρής
ΚΡΕΟΝΤΑΣ: Λαέρτης Μαλκότσης
ΑΓΓΕΛΟΣ: Αλμπέρτο Φάις

ΧΟΡΟΣ:
Αλίκη Αβδελοπούλου, Στέλλα Ράπτη, Έλενα Χατζηαυξέντη, Μυρτώ Παπά Αργυροπούλου
Γωγώ Παπαϊωάννου, Μυρτώ Καστρινάκη Μεϊτάνη

Συντελεστές:
Μετάφραση: Μίνως Βολανάκης
Σκηνοθεσία:Λέα Μαλένη
Μουσική: Θέμης Καραμουρατίδης
Σκηνικά:Γιώργος Γαβαλάς
Κοστούμια: Kλαιρ Μπρέισγουελ
Κίνηση: Φρόσω Κορρού
Σχεδιασμός Φωτισμού: Νίκος Σωτηρόπουλος
Μουσική Διδασκαλία: Χρίστος Θεοδώρου
Βοηθός Σκηνοθέτη: Σταυριάνα Καδή
Βοηθός σκηνογράφου: Νικόλας Κανάβαρης
Βοηθός ενδυματολόγου:Κυράννα Γκιόκα
Διαφήμιση – Social Media: RenegadeMedia/ΒασίληςΖαρκαδούλας
Φωτογραφίες: Ελίνα Γιουνανλή
Παραγωγή: Θεατρικές Επιχειρήσεις Τάγαρη
Οργάνωση Παραγωγής: Ντόρα Βαλσαμάκη

Ώρα έναρξης : 9.30 μμ
Προπώληση εισιτηρίων : Viva.gr & ΣΗΜΕΙΑ ΠΡΟΠΩΛΗΣΗΣ

DZINGOVIC live
2023-08-11 21:30 - 23:30 | Θέατρο Μυθωδία, Γεράνι
Ο Θανάσης Dzingovic είναι ένας μουσικός με πλούσια δράση και σημαντικές συνεργασίες στο ενεργητικό του. Ιδρυτικό μέλος των Σούπερ Στέρεο όπου υπογράφει τους στίχους και τη μουσική και με τους οποίους έχουν κυκλοφορήσει τρεις δισκογραφικές δουλειές, κιθαρίστας των B-Movies του Παύλου Παυλίδη από το 2008 ως το 2015, μέλος της ορχήστρας του Γιάννη Χαρούλη από το 2015 ως σήμερα, παραγωγός σε πολλά indie σχήματα της Θεσσαλονίκης κ.α.

Το 2021 κυκλοφόρησε τον πρώτο του προσωπικό δίσκο μέσω της Veego Records, ο οποίος κέρδισε τις εντυπώσεις χάρη στις γλυκιές μελωδίες και τις πλούσιες ενορχηστρώσεις,το προσωπικό του ύφος και την ταξιδιάρική ατμόσφαιρά του. Ο δίσκος περιλαμβάνει 7 κομμάτια ελληνόφωνης ψυχεδελικής indie-pop καθώς και μία διασκευή του εμβληματικού κομματιού Ἁύριο Πάλι᾽ του Νίκου Γκάτσου και του Δήμου Μούτση.

Στα πλαίσια των εμφανίσεών στην Κρήτη θα παρουσιάσει τα κομμάτια αυτού του δίσκου όπως κι επίσης καινούριο υλικό που αναμένεται να κυκλοφορήσει σύντομα.

Στη σκηνή μαζί του θα είναι οι μουσικοί:
Εύα Ντούρου-πλήκτρα
Ορέστης Μπενέκας-μπάσο
Βασίλης Μπαχαρίδης- τύμπανα
Στον ήχο ο Παναγιώτης Ριζόπουλος.
Προπώληση viva.gr και βιβλιοπωλείο Κλαψινάκης

Συναυλία στο Σπήλι Ρεθύμνου με τους Magic De Spell
2023-08-11 21:30 - 23:30 | Σπήλι
Magic de Spell. Συναυλία στο Σπήλι Ρεθύμνου

Ένα live εφ´ όλης της ύλης, με διαχρονικά και εμβληματικά τραγούδια, αλλά και τα πιο πρόσφατα. Στις 11 Αυγούστου, ώρα 21:30 «Διακοπές στο Sarajevo», «Εμένα οι φίλοι μου είναι μαύρα πουλιά», στον προαύλιο χώρο του Γυμνασίου Σπηλίου , στη γενέτειρα του ντράμερ και ιδρυτικού μέλους Θοδωρή Βλαχάκη.

Σκηνοθεσία, Γιάννης Μαράκης.
Διοργάνωση, Πολιτιστικός Σύλλογος Γυναικών Σπηλίου (υπό την αιγίδα της Περιφέρειας Κρήτης).
Είσοδος ελεύθερη

Πανηγύρι στα Ρούστικα με τον Πέτρο Μαρούλη
2023-08-11 22:00 - 23:30 | Ρούστικα
Ο Πολιτιστικός Σύλλογος Ρουστίκων σας προσκαλεί στην ετήσια χοροεσπερίδα του που θα λάβει χώρα την Παρασκευή 11 Αυγούστου 2023 στην κεντρική πλατεία του χωριού!
Θα μας διασκεδάσει το συγκρότημα του Πέτρου Μαρούλη.
Τιμή εισόδου 15€ με πλήρες μενού και ποτό.
Τηλ. κρατήσεων: 697657376

Εκδήλωση μνήμης και τιμής για τους πεσόντες ήρωες του δήμου Αγ. Βασιλείου
2023-08-12 10:30 - 12:30 | μελαμπες, Δήμος Αγίου Βασιλείου
Η Ομοσπονδία Συλλόγων π. Επαρχίας Αγίου Βασιλείου Ρεθύμνου «Ο Πρέβελης» θα πραγματοποιήσει εκδήλωση μνήμης και τιμής για τους πεσόντες ήρωες του δήμου Αγίου Βασιλείου, το Σάββατο 12 Αυγούστου 2023, και ώρα 09:00 π.μ. στον Ιερό Ναό των Τεσσάρων Μαρτύρων Μελάμπων.
Η εκδήλωση γίνεται με την υποστήριξη της Περιφέρειας Κρήτης και του Δήμου Αγίου Βασιλείου.
Πρόγραμμα
– 09.00: Αρχιερατική Λειτουργία στον Ι.Ν. Τεσσάρων Μαρτύρων Μελάμπων, χοροστατούντος του Σεβασμιωτάτου Μητροπολίτου Λάμπης – Συβρίτου και Σφακίων κ.κ. Ειρηναίου
– 10.30: Επιμνημόσυνη Δέηση
– 10.40: Χαιρετισμός του Σεβασμιωτάτου Μητροπολίτου Λάμπης – Συβρίτου και Σφακίων κ.κ. Ειρηναίου
– 10.50: Χαιρετισμός του προέδρου του τοπικού συμβουλίου Μελάμπων, Κωνσταντίνου Βασιλάκη
– 10.55: Χαιρετισμός του προέδρου της Ομοσπονδίας Συλλόγων π. Επαρχίας Αγίου Βασιλείου «Ο Πρέβελης», Μανώλη Δριδάκη
– 11.00: Ομιλία με θέμα «Μνήμης Λυσιτελές» από τον κ. Νικόλαο Ξεξάκη, ομότιμο καθηγητή της Θεολογικής Σχολής του Εθνικού και Καποδιστριακού Πανεπιστημίου Αθηνών
– 11.15: Κατάθεση στεφάνων στο Ηρώο Μελάμπων
– 11.30: Κρητικό κέρασμα στον χώρο του Πολιτιστικού Συλλόγου Μελάμπων

Μουσική παράσταση «Τραγουδάκια στον αφρό»
2023-08-12 20:30 - 23:30 | Πέραμα
Η μουσική παράσταση «Τραγουδάκια στον αφρό» θα πραγματοποιηθεί το Σάββατο 12 Αυγούστου 2023 στο Πέραμα, στα πλαίσια των εκδηλώσεων Ταλλαία 2023 που διοργανώνει ο Δήμος Μυλοποτάμου.
Θα τραγουδήσουμε, θα ακούσουμε ιστορίες και να συνταξιδέψουμε σε μια υπέροχη καλοκαιρινή βραδιά με συνοδοιπόρους την Βαλεντίνα Παπαδημητράκη και το Λεωνίδα Μαριδάκη.
Μια παράσταση για μικρούς και μεγάλους!

Κρητική καντάδα στην Κυριάννα
2023-08-12 21:00 - 23:00 | Κυριάννα
Κρητική παραδοσιακή καντάδα στα σοκάκια του χωριού, με τους Βαγγέλη Κιμιιωνή και Κλέαρχο Μανωλιούδη, διοργανώνει στην Κυριάννα Ρεθύμνου ο Πολιτιστικός Σύλλογος του χωριού.

Χοροεσπερίδα στη Βισταγή
2023-08-12 21:00 - 23:30 | Βισταγή, Δήμος Αμαρίου, Ρέθυμνο
Ο Πολιτιστικός Σύλλογος Βισταγής διοργανώνει το Σάββατο 12 Αυγούστου χοροεσπερίδα που θα μας διασκεδάσει το συγκρότημα του Πέτρου Μαρούλη.
Ώρα Έναρξης 21:00
Για περισσότερες πληροφορίες : 6975826097 ή 6977135312

Κρητικό γλέντι με το Νικομανώλη Νύκταρη
2023-08-12 21:00 - 23:30 | Σωματάς
Κρητικό γλέντι με το Νικομανώλη Νύκταρη και το συγκρότημα του διοργανώνει ο Πολιτιστικός Σύλλογος στο Σωματά Δήμου Ρεθύμνου.
Είσοδος 15€ με πλήρες μενού.
Τηλέφωνο κρατήσεων 6973 344 633

Κρητική βραδιά από τον Α.Ο. Σπηλίου
2023-08-12 21:00 - 23:30 | Σπήλι
Κρητική χοροεσπερίδα με τον Κωστή Σαριδάκη στο Σπήλι Δήμου Αγ. Βασιλείου το Σάββατο 12 Αυγούστου 2023.
Διοργάνωση Αθλητικός Όμιλος Σπηλίου

Ο Καραγκιόζης δάσκαλος του καράτε
2023-08-12 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Μια νέα κωμωδία με άρωμα Ανατολής, για παιδιά από 2 έως 102 χρονών, γεμάτη γέλιο, τραγούδι και πολλά ευτράπελα, έρχεται από τον Καραγκιόζη του Μακρή!
Μεγάλοι μπελάδες έχουν προκληθεί με το άνοιγμα της σχολής καράτε απέναντι από το Σεράι. Ο Πασάς, οι αξιωματικοί και οι στρατιώτες του γίνονται συχνά θύματα των ευέξαπτων και νευρικών Κινέζων μαχητών. Ο φόβος για την εξάπλωση του φαινομένου σε ολόκληρη την πόλη έχει αρχίσει να συζητιέται! Λύση ψάχνουν μα δεν βρίσκουν! Μέχρι που ο αξιωματικός του Σεραγίου βρίσκει τον Χατζαηβάτη… Η γέννηση ενός θρύλου του καράτε είναι γεγονός. Η συνέχεια στον μπερντέ!

Η παράσταση θεάτρου σκιών “Ο Καραγκιόζης δάσκαλος του Καράτε” παρουσιάζεται στην Κρήτη, σύμφωνα με το πρόγραμμα που ακολουθεί:

ΗΡΑΚΛΕΙΟ Τετάρτη 9 Αυγούστου 2023 Στο κηποθέατρο “Μ. Χατζιδάκις” στις 9 το βράδυ
ΣΗΤΕΙΑ Παρασκευή 11 Αυγούστου 2023 Στο άλσος Χλουβεράκη, στις 9 το βράδυ
ΡΕΘΥΜΝΟ Σάββατο 12 Αυγούστου 2023 Στο θέατρο “Ερωφίλη”, στις 9 το βράδυ
ΧΑΝΙΑ Κυριακή 13 Αυγούστου 2023 Στο θέατρο Λενταριανών, στις 9 το βράδυ
ΚΑΣΤΕΛΛΙ ΚΙΣΣΑΜΟΥ Δευτέρα 14 Αυγούστου 2023 Στο πέτρινο θέατρο στα Νωπήγεια, στις 9 το βράδυ
ΑΓΙΟΣ ΝΙΚΟΛΑΟΣ Πέμπτη 17 Αυγούστου 2023 Στο θερινό σινεμά “Χριστίνα”, στις 8 το βράδυ
ΙΕΡΑΠΕΤΡΑ Παρασκευή 18 Αυγούστου 2023 Στο 3ο γυμνάσιο, στις 9 το βράδυ
ΑΝΩ ΑΡΧΑΝΕΣ Σάββατο 19 Αυγούστου 2023 Στο θερινό σινεμά “Ο Παράδεισος” στις 9 το βράδυ.

Γεν. είσοδος 6€
Προπώληση εισιτηρίων: viva.gr
Πληροφορίες – κρατήσεις: 6951 219739 & 6942 939699

Χοχλιδοβραδιά στην Κρύα Βρύση
2023-08-12 21:00 - 23:30 | Κρύα Βρύση, Δήμος Αγ. Βασιλείου
Ο Πολιτιστικός Σύλλογος Κρύας Βρύσης “ΟΙ 35 ΕΘΝΟΜΑΡΤΥΡΕΣ” διοργανώνει το Σάββατο 12 Αυγούστου και ώρα 21.00 Χοχλιδοβραδιά στην πλατεία του χωριού.
Θα μας διασκεδάσουν ο Γιώργος Βρανάς κ ο Γιάννης Μιχάλας με το συγκρότημα τους.
Τιμή εισόδου: 12€ με πλήρες παραδοσιακό μενού

Χοροεσπερίδα του ΑΟ Ποσειδών Γερανίου
2023-08-12 21:30 - 23:30 | Γεράνι
Το Σάββατο 12 Αυγούστου 2023 και ώρα 21:30 θα πραγματοποιηθεί η ετήσια χοροεσπερίδα του ΑΟ Ποσειδών Γερανίου στο Δημοτικό σχολείο Γερανίου.
Θα σας διασκεδάσουν ο Δημήτρης και ο Μιχάλης Κουνάλης με το συγκρότημα τους.
Τιμή εισόδου 20€ με πλήρες μενού και ένα ποτό.
Παιδικό μενού 10€, είσοδος για παιδιά έως 12 ετών δωρεάν.
Τηλέφωνα κρατήσεων 6978015970 – 6944539266

Μιχάλης Ι. Κουνάλης & Λευτέρης Γεωργιλαδάκης στην Ελεύθερνα
2023-08-12 22:00 - 23:30 | Ελεύθερνα
Ο Πολιτιστικός Σύλλογος Ελεύθερνας σας προσκαλεί στην χοροέσπεριδα που διοργανώνει το Σάββατο 12 Αυγούστου και ώρα 21:00 στο προαύλιο χώρο του Δημοτικού Σχολείου.
Θα μας διασκεδάσει ο Μιχάλης Ι. Κουνάλης με το συγκρότημα του！
ΕΙΣΟΔΟΣ :15 ευρώ (πλήρες μενού) Παιδικό :10 ευρώ (πλήρες μενού)
Για κρατήσεις στα τηλέφωνα: 6974658761– 6948832434

Ο Νίκος Καρκάνης στα Αγγελιανά
2023-08-12 22:00 - 23:30 | Αγγελιανά, Δήμος Μυλοποτάμνου
Η Αθλητική Ομάδα Αρκάδι Αγγελιανών σας προσκαλεί στην χοροέσπεριδα που διοργανώνει το Σάββατο 12 Αυγούστου και ώρα 22:00 στην Πλατεία του χωριού.
Θα μας διασκεδάσει ο Νίκος Καρκάνης με το συγκρότημα του！

23ο κυνήγι θησαυρού Χρωμοναστηρίου
2023-08-13 09:00 - 23:30 | Χρωμοναστήρι, Ρέθυμνο

Dj Ad Mark - deep house & techno
2023-08-13 21:30 - 23:30 | Θέατρο Μυθωδία, Γεράνι
Ad:Mark, a Greek Deep House & Techno producer, remixer and dj.Ad:Mark’s sound is known for he’s solid basses and deep melodies, ranging from Deep House to duby deep techno.

His career as a dj began in the mid 90’s when he started making many outdoor and club parties in his hometown of Eleusis.During he’s residency period he performed with world class djs such as Antony Pappa, John Digweed, Sasha, Seb Fontaine and countless local dj’s.In the mid 00’s Ad:Mark started to create he’s own music. As a producer and remixer alongside Tolis Q (aka Tolis Q & Ad.Mark) they released numerous tracks and remixes to labels like Quantized Music, Kumquat, Rebirth Records, Voltaire Music, Body Music and many more…Nowadays Ad:Mark working with big success on a new material as solo artist for labels such Movement Recordings, Awen Records, Vesta Records, Sinedie Records, Bonzai and many more.

Ad:Mark starts in the year 2009 the radio show Peak Time Lovers.

Is a musical concept, a musical chart a musical set. He has traveled to some of the biggest internet radio stations in Greece and Europe such as ExtremeRadio, Cannibal Radio, Pills Radio, GDS FM and Progressive Beats Radio. He has also been featured in Podcasts, from labels such as Awen Records (SP), Kumquat Records (SZ), Vesta Records (BL). Musically, he goes through the entire spectrum of the electronic Techno scene and reaches Dub Melodicmelody House.

Θεατρική παράσταση «Το Καρναβάλι των Ζώων»
2023-08-18 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
«Το Καρναβάλι των Ζώων»
του Camille Saint-Saëns
σε καλοκαιρινή περιοδεία τον Αύγουστο στην Κρήτη

H εταιρεία θεατρικών παραγωγών ΜΕΘΕΞΙΣ και ο Χρήστος Τριπόδης παρουσιάζουν το διασημότερο μουσικό παραμύθι που έχει γραφτεί για παιδιά: «Το Καρναβάλι των Ζώων» (Le Carnaval des animaux) του Camille Saint-Saëns, σε μία καλοκαιρινή περιοδεία στην Κρήτη . Το έργο παρουσιάζεται σε κείμενα του Γιώργου Γαλίτη και ενορχήστρωση του Αλέξανδρου Γκόνη, σε μεταγραφή για πιάνο, βιολί, φλάουτο, βιολοντσέλο, μεταλλόφωνο και κρουστά.
Μία ομάδα ταλαντούχων ηθοποιών, μουσικών, καθώς και χορευτών μας ταξιδεύουν στον υπέροχο κόσμο της κλασικής μουσικής, μέσα από ένα παραμύθι που παίζεται σε ολόκληρο τον κόσμο. Πρόκειται για μία θεατρική προσέγγιση του μουσικού έργου, με τραγούδια βασισμένα στις κλασικές μελωδίες του συνθέτη, χορογραφίες, διαδραστικό παιχνίδι και θέατρο σκιών. Ένας υπέροχος τρόπος να γνωρίσουν τα παιδιά, με χιούμορ και σασπένς, τη μουσική του Camille Saint-Saëns και να εξοικειωθούν με μουσικά όργανα κλασικής ορχήστρας.
Το Καρναβάλι των Ζώων (Le Carnaval des animaux) είναι μία χιουμοριστική μουσική σουίτα δεκατεσσάρων κινήσεων του Γάλλου συνθέτη Camille Saint-Saëns. Το έργο γράφτηκε για ιδιωτική παράσταση για δύο πιάνα και ένα σύνολο δωματίου. Ο Saint-Saëns απαγόρευσε τη δημόσια εκτέλεση του έργου, κατά τη διάρκεια της ζωής του, πιστεύοντας ότι η επιπολαιότητά του θα έβλαπτε τη θέση του, ως σοβαρού συνθέτη. Η σουίτα εκδόθηκε το 1922, το έτος μετά τον θάνατό του. Μία δημόσια παράσταση την ίδια χρονιά χαιρετίστηκε με ενθουσιασμό και το έργο αυτό έγινε από τα πιο δημοφιλή του.
«Το Καρναβάλι των ζώων», που παραπέμπει σε ένα φανταστικό ζωολογικό κήπο, αποτελείται από δεκατρείς εικόνες πλαισιωμένες από εισαγωγή και φινάλε:

Introduction et marche royale du lion (Introduction and Royal March of the Lion)
Poules et coqs (Κότες και κόκορες)

III. Hémiones (animaux véloces) (Wild Asses (Swift Animals))

Tortues (Χελώνες)
L’Éléphant (Ο ελέφαντας)
Κangourou (Καγκουρό)

VII. Ενυδρείο
VIII. Personnages à longues oreilles (Χαρακτήρες με μακριά αυτιά)

Le Coucou au fond des bois (Ο κούκος στα βάθη του δάσους)
Volière (Aviary)
Πιανίστες

XII. Απολιθώματα
XIII. Le cygne (Ο Κύκνος)
XIV. Τελικό
Αποσπάσματα από το έργο έχουν χρησιμοποιηθεί ως μουσική επένδυση στις ταινίες:

Μέρες της Ευτυχίας του Τέρενς Μάλικ !1978)
Η Πεντάμορφη και Το Τέρας Walt Disney Animation Studios (1991)
Φαντασία 2000 του Γουολτ Ντίσνει (2000)
Στο επεισόδιο The Perfect Storm της τηλεοπτικής σειράς The Simpsons (2007)
Η Απίστευτη Ιστορία του Μπέντζαμιν Μπάτον του Ντειβιντ Φιντσερ (2008)

Συντελεστές:
Σκηνοθεσία/Καλλιτεχνική Επιμέλεια: Χρήστος Τριπόδης
Κείμενο: Γιώργος Γαλίτης
Ενορχήστρωση: Αλέξανδρος Γκόνης
Σκηνικά/Κοστούμια: Αρετή Μουστάκα
Χορογραφίες: Χριστίνα Μπίτου

Creative Agency: Gridfox
Πρωταγωνιστούν:
Ειρήνη Ψυχράμη
Λυδία Σγουράκη
Χριστίνα Μπίτου
Αριάννα Ζαρμακούπη
Μουσικοί:
Ηλίας Γυφτονικολός – Βιολί
Μυρτώ Ξηρουχάκη – Βιολοντσέλο
Κωνσταντίνα Βεντούρη Ρούσσου – Φλάουτο
Εύα Τσάγκλα – Πιάνο – Μεταλλόφωνο
Ειρήνη Ψυχράμη – Κρουστά – τραγούδι
Διάρκεια Παράστασης: 70’
Video teaser: https://youtu.be/1aRzoXFZQeM
ΠΛΗΡΟΦΟΡΙΕΣ
Παραστάσεις:
Τετάρτη 16/8, 21:15 Πλαζ ΕΟΤ – Άγιος Νικόλαος, Λασίθι
Πέμπτη 17/8, 21:15 – Θέατρο Ανατολικής Τάφρου – Χανιά
Παρασκευή 18/8, 21:15, Θέατρο “Ερωφίλη” – Ρέθυμνο
Σάββατο 19/8, 21:15 – Κηποθέατρο Ν. Καζαντζάκης – Ηράκλειο
Τιμές Εισιτηρίων:

Προπώληση: 10€
Γενική Είσοδος: 12€
Ειδική τιμή εισιτηρίου για ανέργους, πολύτεκνους, Group άνω των 20 ατόμων: 8€

Προπώληση εισιτηρίων:
https://www.viva.gr/tickets/theater/to-karnabali-ton-zoon/
Χορηγός επικοινωνίας: ΗΧΟΣ FM 94.2

Social Waste live
2023-08-18 21:30 - 23:30 | Θέατρο Μυθωδία, Γεράνι
Οι Social Waste δημιουργήθηκαν το 1999 στο Ηράκλειο της Κρήτης. Δεκαεφτάχρονοι τότε, μαθητές ακόμα, τράβηξαν αμέσως την προσοχή των Active Member, οι οποίοι τους πρότειναν να συνεργαστούν στα πλαίσια της ομάδας παραγωγής τους. Έτσι με την ομάδα της Freestyle Productions εμφανίστηκαν ζωντανά σε πολλές μουσικές σκηνές της Ελλάδας μέχρι το 2006 όπου και αποφάσισαν να κάνουν μια παύση ώστε να ψάξουν μέσα τους, να ανασυγκροτήσουν τις δυνάμεις τους και να ακονίσουν τις αιχμές τους. Έτσι το 2013 εμφανίζονται ξανά με την προσθήκη 2 νέων μελών, του Χρήστου (μέλος κι αυτός της παρέας της freestyle production) και του Γιώργη Νίκα (Αντίποινα) οι οποίοι εμφυσήσανε νέα πνοή στη μπάντα.

Σήμερα, κοντά στα σαράντα, συνεχίζουν να κάνουν αυτό που έμαθαν μικροί, προσπαθώντας όπως λένε να το πάνε «λίγο πιο πέρα» από ‘κει που το παρέλαβαν, πριν το παραδώσουν και οι ίδιοι στην επόμενη γενιά. Οργώνοντας την Ελλάδα και παίζοντας σε πολλές μουσικές σκηνές, συναυλιακούς χώρους, φεστιβάλ και στηρίζοντας πάντα αυτοοργανωμένους πολιτικούς χώρους και κινήματα κατάφεραν να κερδίζουν έδαφος και να χτίσουν το κοινό τους χωρίς την βοήθεια εταιρειών managment με μόνο τους όπλο τη μελωδίες και τους στίχους τους.

Η καινοτομία της μπάντας είναι ότι εισήγαγαν παραδοσιακά ελληνικά αλλά και όργανα του ευρύτερου μεσογειακού πολιτισμού χωρίς να αναπαράγουν «μουσειακά» παραδοσιακά μοτίβα, αλλά να συνθέτουν δικές τους μελωδίες και ρυθμούς συνδυάζοντάς τους με τον ξεχωριστό κοινωνικοπολιτικό στίχο και το δυναμισμό του χιπ-χοπ. Ρίμες-μαχαίρι και δυναμική σκηνική παρουσία, υπό τους ήχους λαούτου, γκάιντας, αρχαίας λύρας, μπαγλαμά και άλλων οργάνων της Μεσογείου, ενώ στα deck ο dj σκρατσάρει ακατάπαυστα. Οι στίχοι τους βρίθουν από αναφορές στους ποιητές και τους λογοτέχνες του κόσμου, καθώς και στην κοινωνικοπολιτική κατάσταση στην Ελλάδα, τη Μεσόγειο και τον κόσμο ολόκληρο. Στα τραγούδια των Social Waste o Μανόλης Αναγνωστάκης συνυπάρχει με τον Ζαν Κλοντ Ιζό, και ο Χρόνης Μίσσιος με τον Subcomandante Marcos των Ζαπατίστας σε ένα εκρηκτικό μείγμα.

Πλέον έχουν εμφανιστεί σε πάρα πολλές μουσικές σκηνές, φεστιβάλ, και αυτοοργανωμένους χώρους σε όλη την Ελλάδα, καθώς και στο εξωτερικό (Γερμανία, Νορβηγία, Μεξικό). Επίσης έχουν έντονη ακτιβιστική δράση ενώ συχνά δίνουν ομιλίες σε αυτοοργανωμένους χώρους αλλά και πανεπιστήμια σχετικά με την κοινωνικοπολιτική διάσταση του χιπ χοπ.

Δισκογραφία
• Στη γιορτή της ουτοπίας (ανεξάρτητη παραγωγή 2013)
• Με μια πειρατική γαλέρα (ανεξάρτητη παραγωγή 2015)
• Το χιπ χοπ της Μεσογείου (ανεξάρτητη παραγωγή 2017)
• Σύνορα (ανεξάρτητη παραγωγή 2020)
Social Waste

Παρασκευή 18 Αυγούστου 21:30
Θέατρο Μυθωδία – Γεράνι Ρεθύμνου
Προπώληση : viva.gr – συνεργατικό καφενείο Χαλικούτι – βιβλιοπωλείο Κλαψινάκης

Ο Ψαροτρομάρας στο Ρέθυμνο
2023-08-20 20:30 - 22:30 | Δημοτικός Κήπος, Ρέθυμνο
ΔΕΚΑ ΧΡΟΝΙΑ Κουκλοθέατρο Κρήτης και συνεχίζουμε!

Πως να μην το γιορτάσουμε με τον πασίγνωστο σε όλους Ψαροτρομάρα;
Σας περιμένουμε ΚΥΡΙΑΚΗ 20 Αυγούστου στις 20.30 στον Δημοτικό Κήπο στο Ρέθυμνο!
Για τους παλιούς αλλά και για του νέους μας φίλους μερικά λόγια για την παράσταση που έγινε λατρεία σε όλη την Ελλάδα και το εξωτερικό!

Συναγερμός στην Ψαροχώρα!

Στις παραστάσεις μας, χρησιμοποιούμε την τεχνική του μαύρου θεάτρου!
Πρόκειται για μία πρωτοποριακή τεχνική όπου σε συνδυασμό με την τεχνική του ζεστού φωτισμού εξαφανίζεται τελείως ο ανθρώπινος παράγοντας και οι κούκλες, μαζί με τα
έντονα χρώματα, δείχνουν στα μάτια των θεατών να κινούνται μαγικά.

Πρόκειται για επαγγελματικές θεατρικές παραστάσεις με μεγάλες κούκλες και πρωτότυπα σκηνικά.
Παραστάσεις έχουμε πραγματοποιήσει από μικρά ακριτικά νησιά (Κάσος, Άγιος Ευστράτιος, Ψαρά, Οινούσες, Αγαθονήσι και πολλά άλλα) καθώς και σε Αθήνα, Θεσσαλονίκη, Πάτρα, Ηράκλειο αλλά μέχρι και Βέλγιο, Γερμανία, Ελβετία, Σουηδία και Τουρκία.

Σκοπός μας είναι να διαδώσουμε την τέχνη αυτή, στα πιο απομακρυσμένα μέρη αλλά και σε μεγάλα αστικά κέντρα!
Λίγα λόγια για το έργο “Ο Ψαροτρομάρας” όπου έχει τεράστια επιτυχία για 8η συνεχόμενη χρονιά!
Έργο, γραμμένο από την Φρόσω Χατόγλου την δεκαετία ’80. Πρόκειται για διαχρονικό παιδικό έργο.

Βγαλμένο από την ζωή όπου με έντεχνο και χιουμοριστικό τρόπο περνάει τα μηνύματα της δημοκρατίας, της αλληλεγγύης και της συνεργασίας!
Τα ίδια τα παιδιά κατά την διάρκεια της παράστασης βιώνουν την αδικία!

Έτσι, βοηθούν να επαναστατήσουν τα ψαράκια ενάντια στον Ψαροτρομάρα και τα σχέδια του!
Ο Ψαροτρομάρας θέλει να φτιάξει ένα μεγάλο παλάτι γκρεμίζοντας τα σπίτια τους στον βυθό της Ψαροχώρας!

Το λυθρίνι, το μπαρμπούνι και η γόπα μαθαίνουν τα σχέδια του Ψαροτρομάρα.
Μόνα τους, ψάχνουν να βρουν μία λύση αλλά ο φόβος πως θα τους κάνει μια χαψιά, τα απογοητεύει ακόμα περισσότερο.

Ώσπου στο δρόμο τους θα βρεθεί η γοργόνα.
Θα τους βοηθήσει και θα τους παροτρύνει να ψαρέψουν τον Ψαροτρομάρα!
Όλα τα ψαράκια θα κάνουν μία μεγάλη διαδήλωση στο βυθό, βροντοφωνάζοντας με όλα τα παιδιά ”Κάτω Ο Ψαροτρομάρας!”.

Εκεί, θα τα κρυφακούσει όλα η σουπιά και θα τα μαρτυρήσει στον Ψαροτρομάρα όπου εκείνος θα φυλακίσει τη Γοργόνα που βοήθησε να χαλάσουν τα σχέδιά του.

Ακόμα και ο δικαστής παροτρύνει τα ψαράκια να μην κάνουν τίποτα και να μείνουν στα σπίτια τους.
Ούτως ή άλλως, ο Ψαροτρομάρας υποσχέθηκε ότι θα δώσει στα ψαράκια δουλειά!

Μα οι μικροί φίλοι μας του βυθού, έχουν νικήσει πλέον τον φόβο τους και θα ψαρέψουν μαζί με την βοήθεια των παιδιών τον Ψαροτρομάρα και τη Σουπιά και θα ελευθερώσουν την Γοργόνα..!

Διάρκεια: 60 λεπτά.

Ιδανικό για παιδιά ηλικίας έως και έκτης Δημοτικού.

Είσοδος 7€
Τηλέφωνο επικοινωνίας 6977 987248

Ψαραντώνης - Ψαρογιώργης live
2023-08-21 21:30 - 23:30 | Θέατρο Μυθωδία, Γεράνι
Ο Ψαραντώνης, ένας ζωντανός θρύλος της μουσικής, ο οποίος έχει εμπλουτίσει με τους ήχους και τις ερμηνείες του την κρητική, τη μεσογειακή και την παγκόσμια πολιτιστική κληρονομιά, έρχεται στο θέατρο Μυθωδία την Δευτέρα 21 Αυγούστου.
Ο Ψαραντώνης, ως βαθύς γνώστης και λάτρης της παράδοσης και της φύσης, με την αστείρευτη δύναμη στον αυτοσχεδιασμό, έρχεται να ζωντανέψει τους μύθους της Κρήτης και να μας αφηγηθεί αρχέγονες και ταυτόχρονα σύγχρονες μουσικές ιστορίες.

Ο Ψαρογιώργης συνδυάζει με τον δικό του λιτό και αρμονικό τρόπο, ήχους από την κρητική μουσική, με νέα στοιχεία που τονώνουν την φαντασία, με σκοπό να δώσει στους ακροατές μια διάσταση της μουσικής του σε ένα ευρύ πεδίο διαχρονικών αρχετύπων και αυθεντικής έκφρασης, που πηγάζει από την βαθιά του σχέση με την κρητική μουσική και μέσα από μια πλούσια εμπειρία συνεργασιών με μουσικούς από άλλες μουσικές παραδόσεις.

Θεατρική παράσταση "ΒΟΤΚΑ ΜΟΛΟΤΟΦ"
2023-08-22 21:30 - 23:30
ΒΟΤΚΑ ΜΟΛΟΤΟΦ
του Νηλ Σάιμον
βασισμένο στα διηγήματα του Άντον Πάβλοβιτς Τσέχωφ

Σε καλοκαιρινή περιοδεία σε όλη την Αττική
Διασκευή: Ελένη Ράντου

Σκηνοθεσία: Νικορέστης Χανιωτάκης
Στον ρόλο του Τσέχωφ, ο Τάσος Χαλκιάς

Πρωταγωνιστούν: (Αλφαβητικά)
Ιωάννης Απέργης, Παναγιώτα Βιτετζάκη,
Κατερίνα Γερονικολού, Βίβιαν Κοντομάρη,
Αρετή Πασχάλη, Πάνος Σταθακόπουλος, Χάρης Χιώτης

Η εκρηκτική κωμωδία της Ελένης Ράντου, βασισμένη στη διασκευή του Νηλ Σάιμον πάνω στα διηγήματα του Τσέχωφ, ταξιδεύει σε καλοκαιρινή περιοδεία σε πολιτιστικούς χώρους και ανοικτά θέατρα της Αττικής, παράλληλα με τις παραστάσεις στο Αίθριο του Κέντρου Πολιτισμού «Ελληνικός Κόσμος», σε μία ακόμα εντυπωσιακή παραγωγή από την εταιρεία «Μέθεξις» του Χρήστου Τριπόδη.

Λίγα λόγια για το έργο:
Ο Άντον Τσέχωφ σκιαγραφεί χαρακτήρες τόσο από τα αστικά κέντρα, όσο και από την επαρχία της προεπαναστατικής Ρωσίας, μεγεθύνοντας με γλαφυρό τρόπο, αλλά πάντα με συμπάθεια, τις συνήθειες, τις εμμονές τους, τους φόβους τους, την προσήλωσή τους στα μικροσυμφέροντά τους, την αφέλειά τους, αλλά και την πονηριά τους. Επί σκηνής, παρελαύνουν χαρακτηριστικοί τύποι της εποχής και της κοινωνίας του: από δασκάλες και νταντάδες, μέχρι παπάδες και οδοντίατροι. Όλοι οι ήρωες παραδίδονται, πανανθρώπινοι και παντοτινοί, στην κρίση όλων μας για το «χθες», το «σήμερα» και το «αύριο».
Η Ελένη Ράντου τιτλοφόρησε τη διασκευή της «Βότκα Μολότοφ», κλείνοντας το μάτι στους θεατές για τη θεατρική «έκρηξη» γέλιου και συγκίνησης που ετοιμάζονται να βιώσουν. Το κείμενό της διαθέτει γλωσσική αμεσότητα και χιουμοριστική σπιρτάδα. Οι τσεχοφικοί ήρωες, με όλα τους τα κουσούρια, τα λάθη, τους καημούς και τους πόθους τους, θα μοιραστούν μαζί μας το δάκρυ τους, το μελαγχολικό χαμόγελό τους και το λυτρωτικό γέλιο τους. Σε μια εποχή που ο διαφορετικός χαρακτήρας, η διαφορετική, από ιδεολογικά και εθνικά στερεότυπα, άποψη, ακόμα και το αντίθετο φύλλο ή η διαφορετική φυλή, όπως και η διαφορετική πολιτική ένταξη, αντιμετωπίζονται με μια ανθρωποφαγική σχεδόν διάθεση, με κηρύγματα μίσους και απαξίωσης, η αγάπη του Τσέχωφ για τον άνθρωπο, καθώς και το χιούμορ του μπορούν να αποδειχθούν καταλυτικά.
Ο Νικορέστης Χανιωτάκης στήνει μια σύγχρονη παράσταση γοργών ρυθμών, με νεύρο, ευρηματικότητα και θεατρική ευφορία, με οκτώ εξαιρετικούς ηθοποιούς. Επί σκηνής, θα δούμε και τον ίδιο τον Άντον Τσέχωφ, μέσα από την ερμηνεία του Τάσου Χαλκιά.

ΣΥΝΤΕΛΕΣΤΕΣ
Κείμενο: Νηλ Σάιμον – Ελένη Ράντου (βασισμένο στα διηγήματα του Άντον Πάβλοβιτς Τσέχωφ)
Διασκευή: Ελένη Ράντου
Σκηνοθεσία: Νικορέστης Χανιωτάκης
Πρωτότυπη μουσική σύνθεση: Γιάννης Μαθές
Σκηνικά-Κοστούμια: Αρετή Μουστάκα
Βοηθοί Σκηνοθέτη: Πηνελόπη Σκαλκώτου – Λυδία Σγουράκη
Creative Agency: GRID FOX

ΠΑΙΖΟΥΝ (Αλφαβητικά):
Ιωάννης Απέργης
Παναγιώτα Βιτετζάκη
Κατερίνα Γερονικολού
Βίβιαν Κοντομάρη
Αρετή Πασχάλη
Πάνος Σταθακόπουλος
Χάρης Χιώτης
Στον ρόλο του Τσέχωφ, ο Τάσος Χαλκιάς.

Πληροφορίες:
Ώρα έναρξης: 21:15
Εισιτήρια: Προπώληση: 15€ Είσοδος: 18€
Ηλεκτρονική Προπώληση: https://www.viva.gr/tickets/theater/botka-molotof/

ΚΥΡΙΑΚΗ 20/08 ΗΡΑΚΛΕΙΟ, ΚΗΠΟΘΕΑΤΡΟ Ν.ΚΑΖΑΝΤΖΑΚΗΣ
ΔΕΥΤΕΡΑ 21/08 ΧΑΝΙΑ, ΘΕΑΤΡΟ ΑΝΑΤΟΛΙΚΗΣ ΤΑΦΡΟΥ
ΤΡΙΤΗ 22/08 ΡΕΘΥΜΝΟ, ΘΕΑΤΡΟ ΕΡΩΦΙΛΗ

Χορηγός επικοινωνίας: ΗΧΟΣ FM 94.2

ΗΛΕΚΤΡΑ του Σοφοκλή
2023-08-23 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
ΗΛΕΚΤΡΑ του Σοφοκλή
Σκηνοθεσία ΛΙΛΛΥ ΜΕΛΕΜΕ
Λένα Παπαληγούρα, Ελισάβετ Μουτάφη, Ιωάννης Παπαζήσης στους βασικούς ρόλους

Τετάρτη 23 Αυγούστου στο Ρέθυμνο
στο ΘΕΑΤΡΟ ΕΡΩΦΙΛΗ-ΦΟΡΤΕΤΖΑ
Προπώληση από την Viva με προσφορά 10 ευρώ
για περιορισμένο αριθμό εισιτηρίων

Την Τετάρτη 23 Αυγούστου, στις 21.00 θα παρουσιασθεί στοΡέθυμνο, στο Θέατρο Ερωφίλη-Φορτέτζα, ητραγωδία του Σοφοκλή «Ηλέκτρα», το όψιμο αριστούργημα του μεγάλου τραγικού ποιητή, που παρουσιάζουν το καλοκαίρι του 2023 η Εταιρεία Τέχνης Ars Aeterna σε συνεργασία με το Θέατρο του Νέου Κόσμου. Η παράσταση, ανεβαίνει σε σκηνοθεσία ΛΙΛΛΥΣ ΜΕΛΕΜΕ και θα παρουσιαστεί πανελλαδική περιοδεία.
Στην «Ηλέκτρα» του Σοφοκλή, Ηλέκτρα και Ορέστης εκδικούνται για το φόνο του Αγαμέμνονα από την Κλυταιμνήστρα και τον Αίγισθο, πληρώνοντας το αίμα με αίμα. Βαθιά επηρεασμένος από την εποχή του (τέλη του 5ου αιώνα), που διακατέχεται από πνεύμα αμφισβήτησης, διερεύνησης και αποδόμησης, ο Σοφοκλής επιλέγει να αφηγηθεί τον μύθο των Ατρειδών μέσα από το υποκειμενικό βλέμμα της Ηλέκτρας. Ένα βλέμμα θρυμματισμένο από τον πόνο και το πένθος, που αντανακλά, μεγεθύνει και ενίοτε παραμορφώνει την πραγματικότητα που την περιβάλλει.
Πρόκειται για μία πραγματικότητα όντως ζοφερή. Ένα σύμπαν που βουλιάζει στην διαφθορά και την αδικία. Ένας κόσμος εντελώς αντιηρωικός όπου τα πάντα έχουν ανατραπεί και η τάξη των πραγμάτων έχει διασαλευτεί επικίνδυνα. Σε αυτόν τον κόσμο, η Ηλέκτρα επιλέγει να αποτελέσει το μοναδικό κύτταρο ζωντανής συνείδησης που δεν θα πάψει να καταγγέλλει στο διηνεκές την ανηθικότητα και την υποκρισία. Αρνείται να αποδεχθεί και να νομιμοποιήσει το φαύλο καθεστώς των σφετεριστών, και η φωνή της αποτελεί μια γενναία και δυναμική πράξη ενεργητικής αντίστασης που ενοχλεί διαρκώς και υπενθυμίζει ακατάπαυστα την ανάγκη για αποκατάσταση της φρικτής αδικίας.
Αυτή η εμμονική προσκόλληση στις αρχές και τα ιδανικά της, θα φθείρει αναμφισβήτητα και την ίδια. Ακινητοποιημένη στον χώρο και τον χρόνο, παλινδρομεί ανάμεσα στο αποτρόπαιο παρελθόν και το αβέβαιο μέλλον που καθυστερεί, χωρίς να μπορεί να κάνει ούτε ένα βήμα μπροστά. Διαδηλώνει τον πόνο της στα πρόθυρα του παλατιού, μεταμορφώνεται σε ζωντανή Ερινύα για τους εγκληματίες και προσδοκεί ανυπόμονα την έλευση του σωτήρα αδερφού. Ο πόνος, το πένθος και η ακόρεστη δίψα της για εκδίκηση μοιάζουν να δημιουργούν ένα τοπίο κινούμενης άμμου που σιγά-σιγά την καταπίνει, όμως εκείνη αδυνατεί να πράξει διαφορετικά. Απομονωμένη και αμετακίνητη, μεταξύ φθοράς και αφθαρσίας, μια ζωντανή νεκρή, αρνείται να συμβιβαστεί και να υποκύψει, έχοντας ως μοναδικό όπλο την φωνή, την αλήθεια και την πίστη της.
Το αινιγματικό και απροσδόκητο τέλος της τραγωδίας δεν προμηνύει κανένα ευτυχές τέλος, ούτε για την ηρωίδα ούτε για τα πάθη του οίκου της. Ο Σοφοκλής δεν παίρνει θέση για το θέμα της μητροκτονίας που απασχόλησε τόσο τον Αισχύλο, όσο και τον Ευριπίδη. Ως κινηματογραφιστής, εστιάζει τον φακό του στο πρόσωπο της Ηλέκτρας, που μετά τους άγριους πανηγυρισμούς για την ευόδωση του σχεδίου της εκδίκησης, παραμένει παράξενα σιωπηλή, μια κούφια μάσκα, που νιώθει κανείς πως δεν θα ξαναμιλήσει ποτέ πια.

ΣΥΝΤΕΛΕΣΤΕΣ
Σκηνοθεσία ΛΙΛΛΥ ΜΕΛΕΜΕ
Μετάφραση ΓΙΩΡΓΟΣ ΜΠΛΑΝΑΣ
Μουσική ΣΤΑΥΡΟΣ ΓΑΣΠΑΡΑΤΟΣ
Σκηνικό ΜΙΚΑΕΛΑ ΛΙΑΚΑΤΑ
Κοστούμια ΒΑΣΙΛΙΚΗ ΣΥΡΜΑ
Κίνηση ΚΙΚΗ ΜΠΑΚΑ
Φωτισμοί ΜΕΛΙΝΑ ΜΑΣΧΑ
Βοηθός σκηνοθέτη ΠΑΡΗΣ ΛΕΟΝΤΙΟΣ
ΦωτογραφίεςΕΛΙΝΑ ΓΙΟΥΝΑΝΛΗ
Δ/νση – Οργάνωση ΠαραγωγήςΣΤΑΜΑΤΗΣ ΜΟΥΜΟΥΛΙΔΗΣ
Οργάνωση περιοδείαςΧΡΙΣΤΙΝΑ ΜΠΑΛΛΑ
Παραγωγή
ArsAeterna | Θέατρο του Νέου Κόσμου | 5η Εποχή Τέχνης

Παίζουν
Ηλέκτρα ΛΕΝΑ ΠΑΠΑΛΗΓΟΥΡΑ
Ορέστης ΣΤΡΑΤΗΣ ΧΑΤΖΗΣΤΑΜΑΤΙΟΥ
Κλυταιμνήστρα ΕΛΙΣΑΒΕΤ ΜΟΥΤΑΦΗ
Παιδαγωγός ΙΩΑΝΝΗΣ ΠΑΠΑΖΗΣΗΣ
ΧρυσόθεμιςΕΡΙΕΤΤΑ ΜΑΝΟΥΡΗ
Αίγισθος ΔΑΥΙΔ ΜΑΛΤΕΖΕ
Πυλάδης ΠΑΡΗΣ ΛΕΟΝΤΙΟΣ
Χορός
ΦΙΟΝΑ ΓΕΩΡΓΙΑΔΗ, ΗΒΗ ΝΙΚΟΛΑΙΔΟΥ, ΚΩΝΣΤΑΝΤΙΝΑ ΝΤΑΝΤΑΜΗ, ΔΑΝΑΗ ΠΟΛΙΤΗ, ΜΕΛΙΣΣΑΝΘΗ ΡΕΓΚΟΥΚΟΥ, ΑΡΕΤΗ ΤΙΛΗ

ΡΕΘΥΜΝΟΤετάρτη 23 Αυγούστου, ώρα 21.00

Θέατρο Ερωφίλη-Φορτέτζα

Προπώληση viva.gr και στα ταμεία του θεάτρου

Η προπώληση άρχισε την 6ηΜάϊου.
*Θα διατεθεί περιορισμένος αριθμός εισιτηρίων στην τιμή των 10 ευρώ
Τιμές εισιτηρίων 20 ευρώ
17 ευρώ [ ανέργων, φοιτητικό,μαθητικό, άνω των 65, ΑΜΕΑ]

Ομάδα Κοπέρνικος "Παραμύθια Ανάποδα" στο Ρέθυμνο
2023-08-29 20:30 - 23:00 | Θέατρο Μυθωδία, Γεράνι
Η Ομάδα Κοπέρνικος
και «ΠΑΡΑΜΥΘΙΑ ΑΝΑΠΟΔΑ»
σε Περιοδεία στην Κρήτη !!

Τρίτη 29/08 Ρέθυμνο : Θέατρο Μυθωδία
Τετάρτη 30/08 – Χανιά : Θέατρο Λενταριανά
Πέμπτη 31/08 – Ηράκλειο: Θέατρο Τεχνόπολις

Επτά ταλαντούχοι καλλιτέχνες (μουσικοί-ηθοποιοί-τραγουδιστές) ενώνουν τις δυνάμεις τους, σε μια φρέσκια, καλοκαιρινή μουσικοθεατρική παράσταση, γεμάτη χιούμορ, τραγούδια και κωμικά ευτράπελα. Ανάμεσά τους και, οι μοναδικοί και αγαπητοί σε όλους, ερμηνευτές Μαρία Παπαγεωργίου και Γιώργης Χριστοδούλου, που άλλοτε ως Πειρατές και άλλοτε ως ψάρια ή ως Κινέζοι, ζωντανεύουν με την υπέροχη φωνή τους όλους τους αλλόκοτους ήρωες των τραγουδιών των Άγγελου Αγγέλου και Έμης Σίνη (Μάγισσα Σκουποξυλάνθη, Μπομπ ο Χαμαιλέοντας, Φάλαινα Φαρφάλα κ.α)

Η νέα αυτή παράσταση της ομάδας ΚΟΠΕΡΝΙΚΟΣ προσκαλεί το κοινό να παρακολουθήσει ταυτόχρονα δυο ιστορίες που εκτυλίσσονται μπροστά τους -μια μουσική και μια θεατρική- που άλλοτε συναντιούνται και άλλοτε διαχωρίζονται, με τρόπο θεαματικό! Τα μουσικά κομμάτια εναλλάσσονται με τα θεατρικά, κρατώντας τον θεατή σε μια ευχάριστη εγρήγορση, χαρίζοντας του μια καθόλα ολοκληρωμένη και διασκεδαστική θεατρική εμπειρία.

ΠΕΡΙΛΗΨΗ: “Μετά από μια πολύωρη και κοπιαστική εκδρομή στη φύση, ο Υάκινθος θέλει απεγνωσμένα να κοιμηθεί!

Αντίθετα, ο φίλος και συνταξιδιώτης του Βουλεβάρτος, δεν μπορεί να κλείσει μάτι! Μα τι βάσανο είναι αυτό; Για να κοιμηθεί ο ένας, πρέπει πρώτα να κοιμηθεί ο άλλος!

Ο Υάκινθος θα κάνει τα πάντα για να “νανουρίσει” τον Βουλεβάρτο. Θα επιστρατεύσει όλη του την ευρηματικότητα και φαντασία! Θα επικαλεστεί πειρατές, μάγισσες, χαμαιλέοντες, ακόμη και ήρωες κλασσικών παραμυθιών για να τα καταφέρει!

Τι γίνεται όμως όταν ο Βουλεβάρτος, μια πεινάει, μια φοβάται, μια θέλει παρέα και μια ζητάει να του διαβάσουν παραμύθια… ανάποδα;;”

Την ιδέα, τα κείμενα και τις μουσικές υπογράφουν για μια ακόμη φορά ο Άγγελος Αγγέλου και Έμη Σίνη, ενώ στην παράσταση θα ακουστούν τα πλέον γνωστά τραγούδια της ομάδας ΚΟΠΕΡΝΙΚΟΣ, τόσο από τον κλασικό παιδικό δίσκο: «Ο Κόσμος Ανάποδα» όσο και από τους δίσκους: «Απαγορεύεται η μουσική», «Μίλα & Σουτ» και «Σβήσε το φως».

ΣΥΝΤΕΛΕΣΤΕΣ
Τραγουδούν: Μαρία Παπαγεωργίου & Γιωργής Χριστοδούλου
Ηθοποιοί: Ελισσαίος Βλάχος & Νικόλας Παπαδομιχελάκης
Μουσικοί: Άγγελος Αγγέλου: πιάνο, κρουστά, Νικόλας Παπαναστασίου: ακορντεόν, Ilya Algaer κοντραμπάσο
Κείμενο: Άγγελος Αγγέλου, Έμη Σίνη
Σκηνοθεσία -Σκηνικά – Κοστούμια: ομάδα ΚΟΠΕΡΝΙΚΟΣ
Επιμέλεια μουσικής – Ήχοι: Άγγελος Αγγέλου
Βοηθ. Οργάνωσης Παραγωγής: Κατερίνα Μουχταρίδη
Αφίσα: Κώστας Θεοχάρης

ΠΛΗΡΟΦΟΡΙΕΣ
Διάρκεια: 70 λεπτά χωρίς διάλειμμα
Ηλικίες: 3-9 ετών
Εδώ θα βρείτε μερικά από τα τραγούδια της παράστασης:
https://www.youtube.com/watch?v=K2IBhP-Vsv8
https://www.youtube.com/watch?v=KzD9Okuqx9Q

Περισσότερες πληροφορίες: www.kopernikos.gr – www.facebook.com/omadakopernikos

Ώρα έναρξης 20:30 – οι πόρτες ανοίγουν στις 19:30
Γενική είσοδος 12 ευρώ – Οικογενειακό (άνω των 5 ατόμων) 10 ευρώ
Early Online προσφορά 9 ευρώ (αγορές έως 13/08)
Ηλεκτρονική Προπώληση : tickets.texnopolis.net – ticketservices.gr
Ρέθυμνο : Βιβλιοπωλείο Κλαψινάκης – Θέατρο Μυθωδεία
Ηράκλειο : Βιβλιοπωλείο ελευθερουδάκης και Ταμεία Τεχνόπολις
Χανιά : Ιστιοπλοικός Ομιλος – Boheme Restaurant

Rethymno Rocks! Open Air Festival #3
2023-08-31 18:30 - 2023-09-02 23:00 | Φορτέτζα
Rethymno Rocks! Festival #3
31/08 – 02/09 2023
Fortezza Castle Hill
Rethymno, Crete
Greece
Thursday 31 August 2023
(Free admission)
GEMMA
PLANETNONE
THE MOTIFF
AXEON
Friday 01 September 2023
VENOM INC.
LACRIMAS PROFUNDERE
ANORIMOI
KALYVA
Saturday 02 September 2023
ROTTING CHRIST
RAGE
DOOMOCRACY
SCARFLOOD

Tickets:
www.rethymnorocks.gr/tickets / www.123tickets.gr
Rethymno: Chaplin’s / Unique Tattoo / Toxico
Chania: Barfly / Avalon
Heraklion: Dark Tales
Athens: Nathan’s Saloon / No Remorse Rec / Eat Metal Rec
All presale tickets will be exchanged with hard copy tickets at the venue.
